ตอนนี้รุ้สึกเครียดมากคะ มันชอบคิดแต่เรื่องที่เกิดขึ้นมาแล้วซ้ำไปซ้ำมาตลอดเวลา บางทีก็คิดไปก่อนล่วงหน้าจนตัวเองไม่มีความสุข เวลาคิดมากๆก็จะปวดหัวและจะอาเจียน ร่างกายรุ้สึกเพลียอยากนอนตลอดเวลารุ้สึกหิวไม่ไม่อยากกินอะไร มียาตัวไหนช่วยได้บ้างไหมคะ อยากหยุดคิดอยากให้สมองได้พักบ้าง
สวัสดีค่ะ อาการเครียด ชอบคิดแต่เรื่องเดิมๆวนไปวนมาซ้ำๆ ไม่ค่อยมีความสุขนั้น อาจจะเป็นภาวะที่เกิดชั่วคราวจากความเครียด ความกังวลจากเหตุการณ์ต่างๆที่เกิดขึ้นในชีวิต ถ้าหายได้เอง ไม่เป็นเรื้อรัง ก็อาจจะยังไม่ใช่โรค สาเหตุอื่นๆเช่น ภาวะซึมเศร้า โรคซึมเศร้าการวินิจฉัยว่าเป็นโรคซึมเศร้านั้น ก็คือมีภาวะซึมเศร้าหรือจิตใจที่หดหู่ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าจากที่กล่าวมา อาจจะมีบางอาการที่เข้าข่ายโรคซึมเศร้าได้ แนะนำการไปพบแพทย์เพื่อประเมินสุขภาพจิตอย่างละเอียดต่อไป ในเบื้องต้น ควรพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ พยายามคิดถึงปัญหาต่างๆให้น้อยลง